**Opis predmetu zákazky**

**Predmetom verejného obstarávania je zabezpečenie vykonávania Pracovnej zdravotnej služby (ďalej len „PZS“) pre potreby obstarávateľa**  **a zabezpečenie vykonávania odborných lekárskych preventívnych prehliadok zamestnancov pracujúcich so zobrazovacími jednotkami** - v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,  v súlade so zákonom   
č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a  podľa § 7 nariadenia vlády SR č. 276/2006 Z. z.

**Počet zamestnancov:** cca 721.

Vykonávanie PZS poskytovateľom zahŕňa:

1. **Implementáciu systému PZS;**
2. **Poradenskú a konzultačnú činnosť;**
3. **Dohľad nad pracovným prostredím a pracovnými podmienkami;**
4. **Vykonávanie zdravotného dohľadu vrátane lekárskych periodických prehliadok vo vzťahu k práci so zobrazovacími jednotkami.**

**1. Implementáciou systému PZS** sa rozumie povinnosť poskytovateľa zaviesť u objednávateľa v súlade so všeobecne záväznými právnymi predpismi kvalifikovaný systém PZS. V rámci implementácie bude poskytovateľ realizovať najmä nasledujúce aktivity:

* Realizácia vstupnej analýzy pracovísk objednávateľa;
* Analýza zdravotných rizík pracovného prostredia;
* Realizácia orientačných meraní škodlivých faktorov pracovného prostredia;
* Posúdenie súčasného zaradenia pracovných činností do kategórií;
* Spracovanie návrhu na zaradenie pracovných činností do kategórií podľa platných všeobecne záväzných právnych predpisov;

**2. Poradenská a konzultačná činnosť** zahŕňa najmä:

* Oboznámenie objednávateľa s opatreniami nevyhnutnými na zosúladenie pracovných podmienok so všeobecne záväznými právnymi predpismi;
* Vypracovanie plánu zlepšovania pracovných podmienok (návrhy a odporúčania pre organizáciu práce a usporiadanie pracovísk, minimalizáciu zdravotných rizík a pod.);
* Programy ochrany a podpory zdravia (spolupráca pri tvorbe programov ochrany a podpory zdravia zamestnancov);
* Hodnotenie zdravotných rizík, spracovanie kategorizácie prác z hľadiska zdravotných rizík a posudkov o riziku minimálne raz ročne;
* Spracovanie výsledkov hodnotenia zdravotných rizík a opatrení vykonaných na ich minimalizáciu, ktoré je zamestnávateľ povinný predkladať RRÚVZ;
* Posúdenie systému evidencie a značenia prvej pomoci;
* Traumatologický plán (návod na odovzdanie kvalifikovanej výzvy pre vyrozumenie rýchlej zdravotníckej pomoci v prípade úrazu zamestnanca alebo iného akútneho stavu);
* Zabezpečiť spoluprácu pri aktualizácii interných predpisov v oblasti ochrany zdravia zamestnancov so zobrazovacími jednotkami;
* Spolupráca so zástupcami zamestnancov, s komisiou BOZP, ÚVZ a RÚVZ, bezpečnostnotechnickou službou a pod. .

**3. Dohľad nad pracovným prostredím a pracovnými podmienkami** zahŕňa najmä:

* Vykonávanie previerok všetkých pracovísk objednávateľa odbornými pracovníkmi PZS min 1x ročne;
* Realizácia skríningových meraní škodlivých faktorov pracovného prostredia;
* Kontrola dodržiavania podmienok hygieny práce a fyziológie práce;
* Aktívna účasť pri objektivizácii rizikových faktorov realizovaných osobami s platným osvedčením o odbornej spôsobilosti na kvalitatívne a kvantitatívne hodnotenie faktorov pracovného prostredia, výber meracích ciest.

**4. Vykonávanie zdravotného dohľadu vrátane lekárskych periodických prehliadok vo vzťahu**

**k práci so zobrazovacími jednotkami:**

1. **Vstupná** - posúdenie zdravotnej spôsobilosti zamestnancov na prácu so zobrazovacími jednotkami v **kategorizácii prác** na základe splnenia určitých podmienok (práca s PC viac ako 4 hodiny za zmenu, používanie monitoru, dlhodobé nadmerné jednostranné zaťaženie a pod....), vrátane vypracovania správy **do 4 mesiacov od účinnosti zmluvy na poskytovanie služby**;

b) **periodická** - v pravidelných časových intervaloch podľa osobitného predpisu **vykonávať** periodické / opakované lekárske očné prehliadky vrátane vystavenia lekárskej správy a posudku ( **1x za dva roky**, **do 12 mesiacov** **od účinnosti zmluvy na poskytovanie služby**);

c) **mimoriadna –** v prípade zrakových ťažkostí už zistiteľných rizikových ukazovateľov vzniku choroby z povolania; ochorenia v súvislosti s prácou so zobrazovacími jednotkami

**Iné doplňujúce informácie a požiadavky na poskytovanie PZS poskytovateľom:**

- Všetky osoby, prostredníctvom ktorých bude poskytovateľ zabezpečovať PZS budú spĺňať všetky odborné predpoklady na výkon im prislúchajúcich činností podľa tejto zmluvy v súlade s platnými a účinnými právnymi predpismi, sú bezúhonné a bez záznamu v registri trestov, budú dodržiavať všetky všeobecne záväzné právne predpisy o bezpečnosti a ochrane zdravia pri práci, o požiarnej ochrane a tiež interné predpisy objednávateľa, ktoré vecne súvisia s rozsahom vykonávaných služieb poskytovateľom a upravujú postupy fungovania objednávateľa. Tieto osoby budú tiež preškolené o interných prevádzkových a bezpečnostných zásadách, vyplývajúcich z charakteru činnosti v priestoroch objednávateľa a o prevádzke a zabezpečení ochrany pracoviska po pracovnej dobe.

- Verejný obstarávateľ požaduje predloženie dokladu preukazujúceho skutočnosť, že uchádzač je oprávnený na vykonávanie činností pracovnej zdravotnej služby pre zamestnancov, ktorí vykonávajú práce zaradené do kategórií 1 (jeden) až 4 (štyri) vydaného Úradom verejného zdravotníctva Slovenskej republiky v zmysle zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Preukázanie schopnosti zabezpečenia plnenia predmetu zákazky v požadovanom rozsahu (čestným vyhlásením úspešného uchádzača)

- Požadované služby musia byť poskytované v stabilnej kvalite, s jednoznačným definovaním právomocí a zodpovednosti. Musí byť zabezpečené, že pre dodržanie požadovanej kvality budú stanovené požiadavky ako uskutočňovať jednotlivé procesy, a to v súlade s internými predpismi verejného obstarávateľa a príslušnou legislatívou.

- Poskytované služby musia byť poskytovateľom vykonávané počas celej doby trvania tejto zmluvy, riadne, včas, bez vád a s potrebnou odbornou starostlivosťou a k tomu zodpovedajúcou kvalitou podľa platných zákonov a interných predpisov objednávateľa.

**Platba za služby PZS bude paušálna mesačne pre cca 721 zamestnancov.**

Výkon činnosti PZS „Vykonávanie PZS poskytovateľom zahŕňa“:

**k bodu 1-3)**

(kontinuálny proces) pre všetkých zamestnancov PPA (aktuálny stav 721 zamestnancov, počet môže byť pohyblivý +/- 25 zamestnancov); spolu **15** lokalít,

**k bodu 4)**

**Vykonávanie zdravotného dohľadu vrátane lekárskych periodických prehliadok vo vzťahu k práci so zobrazovacími jednotkami – lekárske prehliadky vykonávané v piatich (5) lokalitách:**

1. Bratislava (Dunajská Streda) cca 410 zamestnancov,
2. Nitra (Levice, Trnava, Nové Zámky) cca 112 zamestnancov,
3. Žilina (Dolný Kubín, Trenčín) cca 43 zamestnancov
4. Košice (Michalovce, Poprad, Prešov), cca 55 zamestnancov,
5. Zvolen (Rimavská Sobota) cca 41 zamestnancov.

Poznámka: Miesta dodania (adresy a kontakty budú zaslané víťaznému uchádzačovi):

**Bod 4) stav zamestnancov 721** - z uvedeného je na MD a RD – 60 zamestnancov